Document ID: 31998D0357

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαΐου 1998 για τον καθορισμό του πίνακα των εγκεκριμένων ιχθυοτροφείων στην Ιταλία [κοινοποιηθείσα υπό τον αριθμό Ε(1998) 1343] (Κείμενο που παρουσιάζει ενδιαφέρον για τον ΕΟΧ) (98/357/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη θέση σε εμπορία ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 6,
Εκτιμώντας:
ότι τα κράτη μέλη δύνανται να χορηγήσουν για τα ιχθυοτροφεία που βρίσκονται σε μια μη εγκεκριμένη περιοχή, όσον αφορά τη λοιμώδη αιματοποιητική νέκρωση (ΛΑΝ) και την ιώδη αιμορραγική σηψαιμία (ΙΑΣ), το καθεστώς της εγκεκριμένης εκμετάλλευσης απαλλαγμένης από τις εν λόγω ασθένειες 7
ότι η Ιταλία, με επιστολές στις 23 Δεκεμβρίου 1996, 14 Ιουλίου 1997 και 18 Μαρτίου 1998, υπέβαλε στην Επιτροπή τα δικαιολογητικά στοιχεία τα σχετικά με τη χορήγηση, όσον αφορά τη ΛΑΝ και την ΙΑΣ, του καθεστώτος εγκεκριμένης εκμετάλλευσης ευρισκόμενης σε μια μη εγκεκριμένη περιοχή για ορισμένες εκμεταλλεύσεις, καθώς και τις εθνικές διατάξεις που διασφαλίζουν την τήρηση των κανόνων των σχετικών με την διατήρηση της έγκρισης 7
ότι η Επιτροπή και τα κράτη μέλη προέβησαν σε εξέταση των δικαιολογητικών στοιχείων τα οποία διαβιβάστηκαν από την Ιταλία για τις εκμεταλλεύσεις αυτές 7
ότι προκύπτει από την εξέταση των δεδομένων αυτών ότι οι εκμεταλλεύσεις αυτές ανταποκρίνονται στο σύνολο των απαιτήσεων που προβλέπονται στο άρθρο 6 της οδηγίας 91/67/ΕΟΚ 7
ότι, ως εκ τούτου, δύναται να αναγνωριστεί για τις εκμεταλλεύσεις αυτές το καθεστώς των εγκεκριμένων εκμεταλλεύσεων σε μια μη εγκεκριμένη περιοχή 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα ιχθυοτροφεία που αναφέρονται στο παράρτημα αναγνωρίζονται ως εγκεκριμένες εκμεταλλεύσεις ευρισκόμενες σε μια μη εγκεκριμένη περιοχή όσον αφορά τη ΛΑΝ και την ΙΑΣ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Μαΐου 1998.

Labels: 0
3
18
6